越国

越国（也称为于越、於越据《史记·越王句践世家》张守节“正义”引贺循《会稽记》：“少康，其少子号曰于越，越国之称始此。”（见《史记》，北京中华书局1992年版，ISBN 7-101-00304-4。）另外，据《春秋经·定公五年》“于越入吴”条，杜预注解说：“于，发声也”，亦即是说“于”字是用作发声的字而已。（见杨伯峻《春秋左传注》，北京中华书局2000年版，ISBN 7-101-00262-5。）），是春秋战国时期勒中国东南方个诸侯国，都城勒嘞会稽（绍兴）。越国前期个核心统治区域主要勒今朝个浙江省诸暨、东阳、义乌搭绍兴周边地区，俚个早期都城就勒箇块区域内迁移，最早个首都是勒今朝个诸暨，后来定都会稽（绍兴）。公元前473年，越国灭脱吴国后，势力范围一度北达江苏北部，东濒东海，西达皖南、赣东，雄踞东南。

 起源 
我伲所晓得个春秋五霸个勾践卧薪尝胆也就是第三十九代越王。史书浪讲越国是夏朝少康庶子于越个后裔《史记·卷四十一·越王句践世家第十一》：越王句践，其先禹之苗裔，而夏后帝少康之庶子也。封于会稽，以奉守禹之祀。，国君姓姒《史记·卷二·夏本纪第二》：禹于是遂即天子位，南面朝天下，国号曰夏后，姓姒氏。。但根据考古学浪个发现，越国更加有可能是继承仔太湖地区个马桥文化毛颖、张敏，《长江下游的徐舒与吴越》，湖北教育出版社，2005，是古代百越当中个于越人建立个国家。《国语》当中记载越国国君是姓芈个。

 历史 
公元前496年，吴王阖闾派兵攻打越国，但不过畀越国打败，阖闾也伤重死脱哉。两年后阖闾个儿子夫差带兵打败越国，越王勾践押送到仔吴国做奴隶，勾践忍辱负重伺候吴王三年过后，夫差再对俚消除仔戒心拿俚送回越国。

其实浪勾践并呣没忘记脱复仇，俚表面浪对吴王服从，但不过暗中训练精兵，强政励治，等待时机反击吴国。勾践怕自家会贪图眼门前个安逸，消磨脱报仇个意志，所以俚帮自家安排仔艰苦个生活环境。俚夜里向困觉弗用褥，只铺点柴草（古代叫薪），又勒窝里挂仔一只苦胆，俚一直会尝苦胆个味道，就是为仔弗忘记过去个耻辱。

勾践为鼓励民众，搭王后跟人民一淘参加劳动，勒越人同心协力之下让越国强大起来，并最终寻准仔机会，灭脱仔吴国。

勾践平定吴国之后，就出兵往北渡过黄河，勒徐州搭齐、晋诸侯会合，进献贡品畀周天子。周元王派人赏赐祭祀肉畀勾践，称俚为“伯”。勾践离开徐州，渡过淮河南下，拿淮河流域送畀楚国，拿吴国侵占个宋国个土地还畀宋国。拿泗水以东方圆百里个土地畀仔鲁国。箇许辰光，越军勒长江、淮河之东畅行无阻，各个诸侯侪来庆贺，越王号称霸王《史记·卷四十一·越王句践世家第十一》：句践已平吴，乃以兵北渡淮，与齐、晋诸侯会于徐州，致贡于周。周元王使人赐句践胙，命为伯。句践已去，渡淮南，以淮上地与楚，归吴所侵宋地于宋，与鲁泗东方百里。当是时，越兵横行于江、淮东，诸侯毕贺，号称霸王。。为仔继续称霸，勾践拿越国个首都迁到仔琅琊（今朝个连云港）。到越王翳（前379年）个辰光，越国国力减退，又迁都回到仔江东个姑苏（今朝个苏州）。

前312年，勒秦国、韩国、魏国搭楚国、齐国对峙个辰光，楚国派大批军队包围仔秦兵勒曲沃搭商于。越王勒箇个辰光派使者以“乘舟”（君王坐仔用来指挥作战个大船）、战船三百艘、箭五万支，送畀魏国来支持魏国。参见《水经·河水注》引《纪年》箇点水战所需个军用物资运输到魏都大梁，一定要从长江经邗沟，再经淮水搭鸿沟，可以推断出箇许辰光邗沟搭淮水还勒越国个势力范围之内。箇许辰光越王原本要讨伐齐国，经过齐王派人游说越王，越弗攻齐而攻楚，畀楚打败。

所以楚国想要灭脱越国，来消除后顾之忧。箇浪做，也能扩展领土到江东一带。公元前307年，秦武王举鼎绝膑而死，秦国有仔争立君位个内乱，勒箇许辰光，楚国就趁箇个机会攻打越国。楚国曾经派大臣昭滑到越国去调查仔5年，到公元前306年（楚怀王二十三年），楚国乘越国内乱个辰光，联合仔齐国一淘进攻越国，占领仔越国勒原来属于吴国故地个国都，杀脱仔越王无强，拿原来吴国一直到浙江（今朝个钱塘江）个土地全部攻下来，设江东为郡，越国政权灭脱。

 越国君主列表 
代 稱號  國君姓名  在位年數  在位年份  出身与関係  資料出處1  越侯無餘 無餘   夏少康之庶子 《史記·越世家》中有十世不明11  越侯無壬 無壬    《吳越春秋》12  越侯無瞫 無瞫    《吳越春秋》中有二十世不明33  越侯夫譚 夫譚27 前564年 - 前538年  《史記·越世家》34  越侯允常允常起开始称王40 前537年 - 前497年 夫譚之子 《史記·越世家》35  越王勾践 勾踐别名鸠浅 33 前496年 - 前464年 允常之子 《史記·越世家》《戰國史》36  越王鹿郢 與夷一名鹿郢又名於賜 6 前463年 - 前458年 勾踐之子 《史記·越世家》《戰國史》37  越王不寿 不寿 10 前457年 - 前448年 鹿郢之子 《史記·越世家》《戰國史》38  越王朱勾 翁別名州勾或作朱勾 37 前447年 - 前411年 不壽之子 《史記·越世家》《戰國史》39  越王翳 翳一名授又名不光 36 前410年 - 前376年 朱勾之子 《史記·越世家》《戰國史》40越王诸咎 2月前376年《史記·越世家》41  越王错枝 錯枝，一名搜 1 前376年 - 前375年 越王翳之孫、諸咎之子 《史記·越世家》《戰國史》42  越王无余 無余莽安又名之侯 14 前374年 - 前361年 越王錯枝族人 《史記·越世家》《戰國史》43  越王无顓 無顓《紀年》稱菼蠋卯 18 前360年 - 前343年  《史記·越世家》《戰國史》44  越王无疆 無彊 37 前342年 - 前306年 《史記索隱》稱無顓之弟 《史記·越世家》《戰國史》

 语言文化 
越国通行个应该是百越当中个于越语。从《史记》、《吴越春秋》等书当中可以看出来越国个语言文化应该是跟吴国差大弗多个。勒春秋后期，越国掌握仔用鸟篆书写个能力。

 参考资料 

Category:越国